Seg ass-nni Meqqran ur d-yuɣal ɣer taddart, uysen-t akk medden ula d yemma-s tuɣal tesleb, teffeɣ ɣer teẓgi ur teẓri anda tleḥḥu almi tt-id d-ufan ččan-tt wuccanen, ma d Nna Mekyusa teqqim di tesga, tuḍen almi id d-ufan tafekka-s tfuḥ temmut ula d nettat. Jeğğiga tettxemmim kan f Meqqran melmi ara d-yuɣal, tḥekku-as i Lelli akk iɣeblan-is, Lelli yufa-d iman-is yeqqreb aṭas ɣer Jeğğiga ur yefhim ma d leḥmala i tt-iḥemmel neɣ dacu-t, baba-s n Jeğğiga yettaɛğab-as-d Lelli, iwala-t yebɣa ad yexdem, ad yesɛu axxam, ad yezdi tawacult, yuɣal yefka-as lemɛinsra ad tt-yeṭṭef, yessuter deg-s ad yaɣ yelli-s. Lelli d Jeğğiga zewğen Meqqran yuɣal-d ɣer taddart, yufa-d yiwen n uqcic i wumi qqaren Aksil ikess lmal, yesteqsa-t ɣef 14